പഠന ബോര്ഡുകളില് ചട്ടം മറികടന്നു നിയമനം: ഗവര്ണര്ക്ക് പരാതി നല്കി സെനറ്റംഗം കണ്ണൂര്: സര്വകലാശാലപഠന വകുപ്പിലേക്ക് ചട്ടം മറികടന്നു നിയമനം നടന്നതില് പ്രതിഷേധിച്ച് ചാന്സിലര് കൂടിയായ ഗവര്ണര്ക്ക് പരാതി നല്കി സെനറ്റങ്ങാമായ ഡോ. ആര്. കെ. ബിജു. 11.08.2021 സര്വകലാശാല ഇറക്കിയ ഉത്തരവില് 72 പഠന ബോര്ഡുകള് ആണ് പുതുതായി രൂപകരിച്ചിട്ടുള്ളത്. അതാതു വിഷയങ്ങളിലെ വിഷയ വിദഗ്ധന്മാരെ ഉള്പെടുത്തിയാണ് പഠന ബോര്ഡുകള് രൂപീകരക്കേണ്ടത് എന്നാണ് ചട്ടം. പക്ഷെ ഇവിടെ എട്ടിലധികം വിഷയങ്ങളില് ഇത്തരത്തിലുള്ള മാനദണ്ഡങ്ങള് പാലിക്കപ്പെട്ടതായി കാണുന്നില്ല എന്നതാണ് പരാതി. മുഴുവന് പഠന ബോര്ഡുകളിലും എതിര്ശബ്ദം പാടെ ഒഴിവാക്കിയാണ് പുതിയ ബോര്ഡുകള് രൂപകരിച്ചിട്ടുള്ളത്. ഇതുമൂലം വിഷയങ്ങളില് വിശദമായ ചര്ച്ചകള് നടക്കാതെ മുഴുവന് അടിച്ചേല്പിക്കുന്ന താരത്തിലേക്ക് കാര്യങ്ങള് എത്തിപ്പെടും എന്ന ആശങ്ക അധ്യാപകരില് വ്യാപകമാണ്. ഇലക്രേ്ടാണിക്സ്, മൈക്രോബയോളജി,ബയോ ടെക്നോളജി, ഫോറസ്റ്ററി, സൂവോളജി, ബയോകെമിസ്ട്രി, മെഡിക്കല് മൈക്രോബയോളജി, മനഃജ്മെന്റ് സ്റ്റഡീസ് തുടങ്ങിയ വിഷയങ്ങളില് ആണ് ഇത്തരത്തില് അംഗങ്ങളെ തിരുകികയറ്റിയിട്ടുള്ളത്. ഇതില് ഇലക്രേ്ടാണിക്സ് പഠന ബോര്ഡില് ആകെ ഉള്ള 11 അംഗങ്ങളില് 7 പേരും മറ്റു വിഷയങ്ങള് കൈകാര്യം ചെയ്ുന്നയ അധ്യാപകരാണ്. അതുപോലെ തന്നെ മെഡിക്കല് മൈക്രോബിയോളജി, ഫോറസ്റ്ററി, മൈക്രോബയോളജി തുടങ്ങിയ വിഷയങ്കില് മൂന്ന് മുതല് നാല് വരെ അംഗങ്ങളെ ഇത്തരത്തില് നിയമിച്ചിരിക്കുകയാണ്. അതാതു വിഷയങ്ങള് പ്രവീണ്യം തെളിയിച്ച അധ്യാപകര് പുറത്തു നില്ക്കേയാണ് വേണ്ടപ്പെട്ടവരെ തിരുകി കയറ്റുവാന് സര്വകലാശാല സിണ്ടിക്കേറ്റും, വൈസ് ചാന്സിലരും കൂട്ടുനിന്നത് എന്ന് ഡോ. ആര്. കെ. ബിജു അഭിപ്രായപെട്ടു. ആയതിനാല് മുകളില് സൂചിപ്പിച്ച വിഷയങ്ങളിലെ പഠന വകുപ്പുകള് പിരിച്ചു വിട്ട് അര്ഹതപെട്ടവരെ ഉള്പെടുത്തി പുതിയവ രൂപകരിക്കുവാന് അധികൃതര് തയ്യാറാകണമെന്നും ഡോ. ആര്. കെ. ബിജു അഭിപ്രായപെട്ടു.